Օլջայ Շահան

**Օլջայ Շահան** (,), թուրք և գերմանացի ֆուտբոլիստ, կիսապաշտպան։

## Ակումբային կարիերա
Օլջայ Շահանը ծնվել է Դյուսելդորֆում՝ թուրքական ընտանիքում։ Ֆուտբոլով սկսել է հետաքրքրվել չորս տարեկանում՝ հետևելով ավագ եղբոր օրինակին։ Վեց տարեկանում սկսել է սովորել Դյուսելդորֆի «Ֆորտունա» ֆուտբոլային դպրոցում։ Այնտեղ անցկացրել է ութ տարի, իսկ 2001 թվականին տեղափոխվել է Լևերկուզենի «Բայերի» երիտասարդական թիմ։ 2004 թվականին Շահանը «Բայերը» փոխարինել է Մյոնխենգլադբախի «Բորուսիայով», մեկ տարի անց դարձել է պահեստային կազմի խաղացող, որի կազմում հանդես է եկել տարածաշրջանային լիգայում երկու մրցաշրջան։ 2008 թվականի ամռանը տարածաշրջանային լիգայի մակարդակը գերազանցած Շահանը տեղափոխվել է «Դույսբուրգ»։ Սկզբում հանդես էր գալիս երկրորդ թիմում, սակայն առաջին մրցաշրջանից սկսած՝ աստիճանաբար սկսել է ներգրավվել երկրորդ Բունդեսլիգայում հանդես եկող գլխավոր թիմի խաղերին։ 2008 թվականի սեպտեմբերի 19-ին «Ալեմանիայի» դեմ խաղում նորամուտն է նշել «Դույսբուրգի» հիմնական կազմում։ Երեք մրցաշրջաններում եղել է որպես թիմի առաջատարներից մեկը։ 2010/11 մրցաշրջանում մասնակցել է 34 հանդիպման, որոնցում դարձել է 7 գոլի և 7 գոլային փոխանցման հեղինակ։

2011 թվականի ամռանը ազատ գործակալի կարգավիճակով տեղափոխվել է «Կայզերսլաուտերն»՝ առաջին Բունդեսլիգայի թիմ։ Գերմանական ֆուտբոլի գլխավոր լիգայում նորամուտը կայացել է Բրեմենի «Վերդերի» դեմ առաջնության առաջին տուրի խաղում։ Շահանը մեկնարկային կազմում էր աջ վինգերի դիրքում և խաղադաշտում անցկացրել է ամբողջ հանդիպումը, որն ավարտվել է «Կայզերսլաուտերնի» պարտությամբ՝ 2:0 հաշվով։ Բունդեսլիգայում անցկացրած իր միակ մրցաշրջանում Շահանը մասնակցել է 27 հանդիպման և աչքի ընկել մեկ գոլով։

2012 թվականի ամռանը Շահանը տեղափոխվել է թուրքական «Բեշիկթաշ», որը նրա համար վճարել է 800 հազար եվրո։ Նա անմիջապես դարձել է հիմնական կազմի խաղացող։ Թուրքական սուպերլիգայում նորամուտն է նշել 2012 թվականի օգոստոսի 19-ին «Իստանբուլ ԲԲ» ակումբի հետ խաղում, որն ավարտվել է ոչ-ոքի՝ 1:1 հաշվով։ Թուրքիայում առաջին սեզոնը Շահանի համար շատ հաջող է ստացվել։ Նա երկրի առաջնությունում մասնակցել է 34 խաղի, խփել 11 գոլ և կատարել 5 գոլային փոխանցում։

## Խաղեր ազգային հավաքականում
Գերմանիայում ծնված և ծագմամբ թուրք Շահանը ՖԻՖԱ-ի կանոնների համաձայն, իրավունք ուներ ընտրելու, թե երկու երկրներից որ մեկն է ներկայացնելու միջազգային մակարդակով։ Երիտասարդ տարիքում Գերմանիայի հավաքականի խաղերին ներգրավվել է մինչև 17 տարեկան տարիքային խմբում, սակայն ավելի մեծ տարիքում այլևս չի հրավիրվել հավաքական։

2011 թվականի մարտի 25-ին Ֆինլանդիայի երկրորդ թիմի հետ ընկերական խաղում խաղացել է Թուրքիայի երկրորդ հավաքականի կազմում։ Մոտ երկու տարի անց՝ 2013 թվականի մարտի 22-ին, նորամուտն է նշել Թուրքիայի հավաքականում, որտեղ նրան հրավիրել էր մարզիչ Աբդուլլահ Ավչին։ Դա տեղի է ունեցել Անդորրայի հավաքականի դեմ աշխարհի առաջնության ընտրական մրցաշարի խաղում։ Շահանը դուրս է եկել խաղադաշտ՝ 81-րդ րոպեին փոխարինելով Ումութ Բուլութին։

## Ձեռքբերումներ
; «Բեշիկթաշ»
* Թուրքիայի չեմպիոն՝ 2015/16

## Ծանոթագրություններ

## Արտաքին հղումներ
* 
* 
* 
* 
* Профиль на сайте ''kicker.de''

 
Կատեգորիա:Բայեր Լևերկուզենի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքական ծագմամբ գերմանացիներ
Կատեգորիա:Թուրքիայի հավաքականի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ